Nyeste Skilderie af Kiøbenhavn, 1813-05-08
Koral-Fiskeriet og Koral-Manufacturet i Marseille. (Af Breve fra en Reisende.) Jblandt de mange Mærkværdigheder der ere i Marseille, denne blomstrende Handelstad, hvis aktiv Handel i en Maaned almindeligen udgjør 12, oftere 15 og undertiden 20 Millioner Livres, opvækker Koralmanufacturet med Rette enhver Reisendes Opmærksomhed, og det saa meget mere, da dette Manufactur i hele Frankrig er det eneste i sit Slags, og man forgjeves søger Efterretning derom i Bøger. Førend vi imidlertid lader dette mærkværdige naturlige Produkt gaae gjennem hundrede duelige Arbeideres Hænder, indtil det har opnaaet sin største Fuldkommenhed, kunde maaskee et Par Ord om dets raa Tilstand, saaledes som det hentes op af Havet, her ikke være paa sit urette Sted. Jngen tvivler nu mere om, at den røde Koral (Is nobilis), som i Henseende til sin Figur har den største Lighed med Slaaentræets afbladede Grene, hører til de saakaldte Dyreplanter (Doophyta) eller som man nu bedre benævner dem, Plantedyr (Phytorota. Hr. Peyssonet, Læge og Naturkyndig i Marseille, opdagede 1725 (hvorveJmperati og Gesner for ham have bemærket deres dyriske Struktur) at saavel den af Andr. Cæsalpinus anførte Koralmelk, som og de senere af Grev Marsigli beskrevne og afbildede Koralblomster ikke var andet, end sande Jnsecter, (saaledes som Søesvampe og Madreporer) som han betegnede med Navnet af Koralpolyper (Orties corrallines). - Alt den flygtigste Betragtning af de raae Koralgren er tilstrækkelig, for at bemærke, at de bestaae af en blød Skal eller det ydere Overtræk og den indere haarde Substants eller Kjerne. Skallen selv er ru, ujevn og stedte farvet blegere, end den indere Substants, som den tjener til nødvendig Overtræk, thi dersom den paa en eller anden Maade mister noget af sin Skal, saa veed smaae Orme strax at forskaffe sig Jndgang paa det Sted; de gjennembore nemlig den haarde marmor agtige Substants, og blødgjøre den ved utallige smaae Aabninger, saa at de ere fordærvede for alt videre Brug, undtagen til at opstilles i Kabinetter. Kjernens Haardhed, som deri intet viger for Marmoret, kommer ikke, som Dioscorides og Plinius troede, af den udvendige Lufts Berøring, efterat de ere opfiskede af Havet. Deres almindelige Farve er rød, hvid og efter Nogle sort. Her handles især om de røde, hvoriblandt der ere næsten uendelige Nuancer og som især interesserer formedelst deres Forarbeidelse og den vigtige Handelsartikel, som de udgjøre. - Ved Hielp af Forstørrelsesglas opdager man ved de friske lige af Havet optagne Koraller, saavel Dyret selv, som og de cylindriske Kar, der tjene det til Næring og Væxt. Det første viser sig for Øiet paa Enden af Koral grenen, som en Draabe Melk, (deraf og Koral melk) og kan, naar man stærkt sammentrykker den neden for værende Deel af Skallen, tvinges til mere at komme til Syne, og forlænge sig. - Fortrinlig og hyppig findes Korallerne i Middelhavet; og især ved Øerne Korsika og Majorka, ved Kysterne af Catalonien, Provence og Languedog, ligeledes ved Kysterne af Afrika, ved Tunis og Algier, og disse sidste have formedelst deres Størrelse og Farve Fortrin frem for alle. For fiskede man og nogle i den persiske Havbugt, i det røde og sicilianske Hav. Det fortjener at bemærkes, at der ikke findes nogen i Oceanet; thi de, hvoraf hele Øer bestaae i det stille Hav, og som undertiden ere af en forundringsværdig Høide, høre ikke hertil; de røde Koraller, hvorom Talen er her, voxe sielden over en Pariser Fod. - Et flygtigt Blik paa dette Fiskeries Historie vidner ogsaa her om Marseilles Jndbyggeres Drivtighed og Handelsaand. Alt længe nemlig er Frankrig med Udelukkelse af alle andre Nationer i Besiddelse af en vigtig Handelsplads i Algier, paa Kaarterne finder man den benævnt Bastion de France eller la Calle. Denne vigtige Erhvervelse indtræffer i Hendrik IV Regjering. Af Uld, Dyrehuder, Korn, Koraller &c., som de erholde derfra, er den sidste Artikel, som siden vil sees, ikke mindre end ubetydelig. Flere af de derværende Kjøbmænd forenede sig under Navn af et Afrikansk Handelscompagni, især for ret forAlvor at drive Koralfiskeriet. (Fortsættes.) Handels-Tid.)